港超聯 大埔衝前3主場招呼深水埗
2024年04月30日 18:26
東網電視
更多新聞短片
港超聯:大埔 VS 深水埗
【東網按次收費直播】
「中銀人壽香港超級聯賽」周三(1日)再演地區打吡,大埔於大埔運動場地頭出擊迎戰深水埗。力爭衝擊前3位置的「綠戰士」,為延續不敗走勢必定主場搶攻,且看有主力復出的深水埗,能否撕破港超最強防線,踢出驚喜表現。(on.cc東網周三下午3時按次收費直播)
正處於緊密賽程的「綠戰士」上場以3比0輕取港會,今場周中賽事後,大埔即將面對冠忠南區,主教練李志堅承認排兵布陣是一大挑戰。首循環交手,大埔僅以1球小勝深水埗,李志堅預計今場會再遇到頑強抵抗:「深水埗可以踢得好防守,我哋係可以踢得好辛苦,希望盡快入波,而蘇沙係我哋需要重點應付嘅球員,雖然佢冇以前咁高速,但都唔應該畀佢對住嗰龍門嚟射。」馮冠鳴累積5面黃牌今場要停賽,鄭子森則因傷上陣成疑。
上場聯賽再有斬獲的陳肇鈞(Philip),是今季港超入球數最多的華人球員,Philip當然希望延續好腳風,但他強調球隊取勝才是重中之重:「上場有入波之後,自己去到埋門一刻都會更加有信心,但贏波係更重要,我唔在乎邊個入波,嚟到季尾希望球隊繼續保持唔失波,同埋銳利嘅進攻。」
去役不敵東方後,深水埗急需一場勝仗重拾信心,主教練陳浩然表示次循環再鬥大埔,會先注重防守:「大埔係一隊走勢好好,進攻力好強嘅球隊,我哋都係專心做好防守先,再等機會去搶分。」馬高域兄弟近幾場不在陣中,陳浩然就表示希望給予黃靖揚及梁星耀等華人球員更多上陣機會,並喜見顏卓彬坐完波監復出,相信這位隊長的復出能加強中場戰力。
顏卓彬就認為比起首循環主場作賽,作客大埔的賽事必定會更困難,但同時有信心球隊能交出更好表現:「呢幾場大家防守方面做得愈嚟愈好,希望喺出戰足總盃4強之前,儲多啲信心。」「彬仔」亦指出會有針對性部署應付陳肇鈞等大埔主力:「Philip同比迪高係好有質素嘅球員,唔可以畀佢哋太多機會上腳。」
大埔 4-3-3
門將:94.謝家榮
後衞:26.李家豪 33.加比爾 14.馬高斯山度士 31.翁煦濤
中場:16.陳肇鈞 70.比迪高 20.王顯琛
前鋒:7.馬卡雷拿 11.盧卡斯 95.雷仙奴
深水埗 4-3-3
門將:1.梁興傑
後衞:20.波比 72.拿亞 14.宋柱浩 15.尼高拉斯
中場:24.顏卓彬 41.梁星耀 22.小田倉康太
前鋒:77.張廣然 99.鄧嘉 10.蘇沙